Animafilm "1895" on pühendatud filmikunsti 100. aastapäevale. Film vendade August ja Louis Lumiere'ide elust, mis käsitleb üldsusele seni tundmatuid fakte ning sündmusi kahe kuulsa venna, kes on läinud ajalukku kui kinematograafia leiutajad, elust. Film on illusioon. Kas illusioon on tõde? See väide ja küsimus olid aluseks autoritele, kui nad võtsid endale õiguse kinnitada, et just nende versioon vendade Lumiere'ide elust ning filmikunsti sünnist on seni teadaolevatest kõige originaalsem ja ainulaadsem.
Eestlased on mere- ja laulurahvas ning loomulikult on merest lugematu hulk laule loodud. Kevadel 2016 korraldati Merekultuuriaasta raames parima eestikeelse merelaulu valimine. Sadade armastatud lugude seast valisid eestlased välja need tosin laulu, mis eriti hinge läinud. Just need, vanad head, ent uues kuues merelaulud tulid Tallinna Kammerorkestri saatel esitusele Merepäevadel Lennusadamas. Solistideks Lenna Kuurmaa, Helen Lokuta, Kadri Voorand, Robert Linna, Priit Volmer, Lauri Õunapuu, Robin Juhkental.
Film jälgib Lennart Meri filmitegemisi alates 1964. aastast, mil ta kutsuti tööle Tallinnfilmi toimetusse ja üsna varsti sai temast võtmeisik Eesti-Soome filmikoostööplaanide kavandamisel. Dokfilmis jutustatakse antropoloogiliste dokumentaalfilmide „Veelinnurahvas“ (1970), „Linnutee tuuled“ (1977), „Kaleva hääled“ (1986), „Toorumi pojad“ (1989) ja „Šamaan“ (1997) valmimislugu. Stsenarist ja režissöör Jaak Lõhmus, produtsent Mati Sepping. Tootis Estinfilm.
Kolm karismaatilist looma - karbusahv, hiidsaarmas ja koaati kasvatavad oma järglasi kaunis, kuid ohtlikus maailmas, kus varitsevad jaaguarid ning kaimanid. Sarja esimeses osas jälgitakse loomabeebide esimesi samme üürikese rahuliku aja jooksul äärmuslike ilmastikuolude vahel.
Rebecca on üks maailma paremaid sõjafotograafe. Parima pildi nimel ei karda ta riskida eluga - missioonitunne ja adrenaliinisõltuvus kuuluvad tema puhul kokku. Kui ta abikaasa keeldub jätkamast sellist elu, kus pereema on kogu aeg ohtlikel lahinguväljadel, tuleb Rebeccal teha raske valik oma mehe ja laste ning südamelähedase töö vahel. Naise sisekonfliktide ja naise rolli vaagimise kaudu vastanduvad kannatused, elus olemise tunne ja heaoluühiskonda uinutav mugavus.
Saates tuleb juttu lausa neljal korral eesti keelde tõlgitud Vana-Hiina filosoof Laozi (6.-4. saj eKr) teosest „Daodejing“. Tutvustame tõlkijaid ning teeme sissevaate taoistlikusse maailmavaatesse.
Uurime, kuidas loomulikult ja loodusega kooskõlas elada, toimida toimimata, ent olla ometigi õilis, kelle eluiga ülipikk.
Tekste loeb Maian Kärmas, helipuldis on Maris Tombach, saate autor on Martti Kalda. Kuula 28. augustil kell 13.05.